CELEX: 32020D0388
Language: bg
Date: 2020-03-06 00:00:00
Title: Решение за изпълнение (ЕС) 2020/388 на Комисията от 6 март 2020 година за определяне на правила за прилагането на Директива 90/428/ЕИО на Съвета по отношение на дерогациите от правилата на конни състезания и за изменение на Решение 2009/712/ЕО на Комисията по отношение на препратките към зоотехническото законодателство (нотифицирано под номер С(2020) 1269) (текст от значение за ЕИП)

10.3.2020   
               
               
                  BG
               
               
                  Официален вестник на Европейския съюз
               
               
                  L 73/19
               
            
         РЕШЕНИЕ ЗА ИЗПЪЛНЕНИЕ (ЕС) 2020/388 НА КОМИСИЯТА
         от 6 март 2020 година
         за определяне на правила за прилагането на Директива 90/428/ЕИО на Съвета по отношение на дерогациите от правилата на конни състезания и за изменение на Решение 2009/712/ЕО на Комисията по отношение на препратките към зоотехническото законодателство
         
            
               (нотифицирано под номер С(2020) 1269)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 90/428/ЕИО на Съвета от 26 юни 1990 г. относно търговията с еднокопитни животни, предназначени за състезания, и определянето на условията за участие в тези състезания (1), и по-специално член 4, параграф 3 от нея,
         като има предвид, че:
         
                     (1)
                  
                  
                     В член 3 от Директива 90/428/ЕИО се предвижда, че правилата на състезанията не допускат разграничаване между еднокопитни, регистрирани или с произход от държавата членка, в която се провежда състезанието, и еднокопитни, регистрирани или с произход от друга държава членка.
                  
               
                     (2)
                  
                  
                     В член 4, параграф 2 от Директива 90/428/ЕИО са предвидени две дерогации от задълженията за недопускане на разграничаване, определени в член 3 от посочената директива. Първата дерогация е по отношение на някои видове състезания и мероприятия, а с втората се позволява на държавите членки да заделят определен процент от парите за награда и от печалбата от състезанието за защитата, развитието и подобряването на разплода. Когато дадена държава членка възнамерява да използва първата дерогация, тя трябва предварително да уведоми държавите членки и обществеността за намерението си и за основанията за използването на тази дерогация. Когато дадена държава членка възнамерява да използва втората дерогация, тя трябва да информира останалите държави членки и обществеността за критериите за разпределението на посочените средства.
                  
               
                     (3)
                  
                  
                     В Решение 2009/712/ЕО на Комисията (2) са включени образци на формуляри за предоставяне на информацията, необходима за използване на дерогациите, предвидени в член 4, параграф 2 от Директива 90/428/ЕИО. Считано от 21 април 2021 г., с Делегиран регламент (ЕС) 2019/2035 на Комисията (3) посоченото решение се отменя. Опитът е показал, че информацията, предоставена от държавите членки, често е остаряла и в много случаи езиковата бариера възпрепятства органите и обществеността в други държави членки да имат достъп до нея. Липсата на прозрачност при прилагането на дерогациите беше причина за подаването на оплаквания от засегнати лица и представители на цели сегменти на сектора на конния спорт. С цел да се гарантира, че държавите членки и обществеността са своевременно и адекватно информирани за използването на дерогациите, предвидени в член 4, параграф 2 от Директива 90/428/ЕИО, е необходимо да се предвидят преработени образци на информационните интернет страници и от държавите членки да се изисква да актуализират на минимални интервали информацията, предоставяна в съответствие с член 4, параграф 2 от Директива 90/428/ЕИО.
                  
               
                     (4)
                  
                  
                     С цел постигане на яснота, правна сигурност и опростяване е необходимо да се заличат образците на информационните интернет страници, съдържащи се в глава 2, раздели II и III от приложение II към Решение 2009/712/ЕО.
                  
               
                     (5)
                  
                  
                     В глава 2 от приложение I към Решение 2009/712/ЕО са изброени директиви на Съвета 77/504/ЕИО (4) (заменена с Директива 2009/157/ЕО на Съвета (5)), 88/661/ЕИО (6), 89/361/ЕИО (7) и 90/427/ЕИО (8), както и Директива 90/428/ЕИО. На 1 ноември 2018 г. с Регламент (ЕС) 2016/1012 на Европейския парламент и на Съвета (9) бяха отменени директиви 2009/157/ЕО, 88/661/ЕИО, 89/361/ЕИО и 90/427/ЕИО. С цел постигане на яснота, правна сигурност и опростяване позоваванията на тези директиви следва да бъдат заличени. Тъй като с настоящото решение се установяват нови образци на информационните интернет страници по отношение на използването на дерогациите, предвидени в член 4, параграф 2 от Решение 2009/712/ЕО, позоваването на Директива 90/428/ЕИО следва също да бъде заличено. Поради това глава 2 от приложение I следва да бъде заличена.
                  
               
                     (6)
                  
                  
                     В Регламент (ЕС) 2016/1012 се предвижда държавите членки да съставят и поддържат актуализиран списък на развъдните сдружения и развъдниците, които техните компетентни органи са признали в съответствие с член 4, параграф 3 от посочения регламент и които изпълняват поне една развъдна програма, одобрена в съответствие с член 8, параграф 3 от същия регламент. Освен това в Регламент (ЕС) 2016/1012 се предвижда, че държавите членки предоставят на обществеността достъп до този списък.
                  
               
                     (7)
                  
                  
                     В Регламент за изпълнение (ЕС) 2017/716 на Комисията (10) се определят образците на формулярите за представяне на информацията, която се включва в списъците на признатите развъдни сдружения и развъдници, предвидени в член 7 от Регламент (ЕС) 2016/1012. Тъй като от 1 ноември 2018 г. се прилага Регламент за изпълнение (ЕС) 2017/716, следва да се използват образците, установени в посочения регламент, вместо посочените в глава 2, раздел I от приложение II към Решение 2009/712/ЕО.
                  
               
                     (8)
                  
                  
                     Глава 2 от приложение II към Решение 2009/712/ЕО следва да бъде заличена, тъй като образците, установени в раздели I, II и III от нея, се заменят съответно с образците, установени в Регламент за изпълнение (ЕС) 2017/716 и в настоящото решение.
                  
               
                     (9)
                  
                  
                     В заглавието на Решение 2009/712/ЕО се прави позоваване на зоотехническото законодателство, а в член 1, параграф 1, буква б) — на заведенията в зоотехническата област. Тъй като след влизането в сила на регламенти (ЕС) 2016/1012 и (ЕС) 2017/716 тези позовавания вече са остарели, думите „и зоотехническото“ в заглавието на Решение 2009/712/ЕО и в член 1, параграф 1, буква б) от посоченото решение следва да бъдат заличени.
                  
               
                     (10)
                  
                  
                     Поради това Решение 2009/712/ЕО следва да бъде съответно изменено.
                  
               
                     (11)
                  
                  
                     Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Най-късно до 1 април 2020 г. държавите членки създават информационни интернет страници, с които по електронен път да предоставят на останалите държави членки и на обществеността информация за:
               
                           а)
                        
                        
                           намерението си да се възползват от дерогацията, предвидена в член 4, параграф 2, първо тире от Директива 90/428/ЕИО, и основанията за нейното използване;
                        
                     
                           б)
                        
                        
                           критериите за разпределението на средствата, посочени в член 4, параграф 2, второ тире от Директива 90/428/ЕИО.
                        
                     
            
               2.   Информационните интернет страници, посочени в параграф 1, се изготвят в съответствие с образците, посочени съответно в приложения I и II, и с указанията, посочени в приложение III.
            
            
               3.   Държавите членки съобщават на Комисията адреса на своите информационни интернет страници.
            
            
               4.   Държавите членки гарантират, че информацията, посочена в параграф 1, букви а) и б), се актуализира:
               
                           а)
                        
                        
                           най-малко веднъж годишно, преди 31 декември, за конни състезания и мероприятия, попадащи в обхвата на дерогацията, предвидена в член 4, параграф 2, първо тире от Директива 90/428/ЕИО, които предстои да се организират през следващата година;
                        
                     
                           б)
                        
                        
                           при промяна на критериите за разпределението на средствата, посочени в член 4, параграф 2, второ тире от Директива 90/428/ЕИО.
                        
                     
         
         
            Член 2
            Считано от 1 април 2020 г. Решение 2009/712/ЕО се изменя, както следва:
            
                        1)
                     
                     
                        в заглавието думите „и зоотехническото“ се заличават;
                     
                  
                        2)
                     
                     
                        в член 1, параграф 1 се заличава буква б);
                     
                  
                        3)
                     
                     
                        в приложение I се заличава глава 2;
                     
                  
                        4)
                     
                     
                        в приложение II се заличава глава 2.
                     
                  
         
            Член 3
            Адресати на настоящото решение са държавите членки.
         
         
            Съставено в Брюксел на 6 март 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 224, 18.8.1990 г., стр. 60.
         
            (2)  Решение 2009/712/ЕО на Комисията от 18 септември 2009 г. за прилагане на Директива 2008/73/ЕО на Съвета по отношение на информационни интернет страници, съдържащи списък на здравните заведения за животни и лабораториите, одобрени от държавите членки в съответствие с ветеринарното и зоотехническото законодателство на Общността (ОВ L 247, 19.9.2009 г., стр. 13).
         
            (3)  Делегиран регламент (ЕС) 2019/2035 на Комисията от 28 юни 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти, в които се отглеждат сухоземни животни, и за люпилните и за проследимостта на определени отглеждани сухоземни животни и яйца за люпене (ОВ L 314, 5.12.2019 г., стр. 115).
         
            (4)  Директива 77/504/ЕИО на Съвета от 25 юли 1977 г. относно чистопородни разплодни животни от рода на едрия рогат добитък (ОВ L 206, 12.8.1977 г., стр. 8).
         
            (5)  Директива 2009/157/ЕО на Съвета от 30 ноември 2009 г. относно чистопородните разплодни животни от рода на едрия рогат добитък (ОВ L 323, 10.12.2009 г., стр. 1).
         
            (6)  Директива 88/661/ЕИО на Съвета от 19 декември 1988 г. относно приложимите зоотехнически стандарти за разплодните свине (ОВ L 382, 31.12.1988 г., стр. 36).
         
            (7)  Директива 89/361/ЕИО на Съвета от 30 май 1989 г. относно чистопородните разплодни овце и кози (ОВ L 153, 6.6.1989 г., стр. 30).
         
            (8)  Директива 90/427/ЕИО на Съвета от 26 юни 1990 г. относно зоотехническите и генеалогичните условия за търговия с еднокопитни животни в Общността (ОВ L 224, 18.8.1990 г., стр. 55).
         
            (9)  Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни) (ОВ L 171, 29.6.2016 г., стр. 66).
         
            (10)  Регламент за изпълнение (ЕС) 2017/716 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците, които да се използват за информацията, която се включва в списъците на признати развъдни сдружения и развъдници (ОВ L 109, 26.4.2017 г., стр. 1).
      
      
         
            ПРИЛОЖЕНИЕ I
            Конни състезания и мероприятия, които попадат в обхвата на дерогацията от принципа за недопускане на разграничаване, предвиден в член 3 от Директива 90/428/ЕИО
            
                        Държава членка/
                        Официален език
                     
                     
                        
                           (посочете наименование на държава членка)
                        
                     
                     
                        Година/
                        Официален език
                     
                     
                        
                           (посочете гггг на провеждане на състезанието/мероприятието по конен спорт)
                        
                     
                  
                        Състезание или мероприятие по конен спорт/Официален език
                     
                     
                        Брой на състезанията/мероприятията, попадащи в обхвата на дерогацията по член 4, параграф 2, първо тире от Директива 90/428/ЕИО/Официален език
                     
                     
                        Основания/Официален език
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            ПРИЛОЖЕНИЕ II
            Критерии за разпределението на финансови средства за защитата, развитието и подобряването на разплода
            
                        Държава членка/
                        Официален език
                     
                     
                        
                           (посочете наименование на държава членка)
                        
                     
                     
                        Версия/
                        Официален език
                     
                     
                        
                           (дата във формат дд.мм.гггг)
                        
                     
                  
                        Вид състезание или мероприятие по конен спорт/Официален език
                     
                     
                        Критерии за разпределението на финансови средства за защитата, развитието и подобряването на разплода (член 4, параграф 2, второ тире от Директива 90/428/ЕИО)/Официален език
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            ПРИЛОЖЕНИЕ III
            
               1.   
               
                  В заглавието на всяка информационна интернет страница се съдържа наименованието на държавата членка и съответната година за конните мероприятия, изброени в приложение I, или съответната версия във формат дд/мм/гггг за списъка с критериите, посочени в приложение II.
               
            
            
               2.   
               
                  Заглавието на всяка информационна интернет страница се изписва на английски език и на официалния(те) език(езици) на държавата членка.
               
            
            
               3.   
               
                  Информацията се предоставя, доколкото е възможно, в логичен ред.